b"\n_START_ARTICLE_\nEls cavallers del sud del Bronx\n_START_SECTION_\nArgument\n_START_PARAGRAPH_\nRichard Mason (Ted Danson) \xc3\xa9s un reeixit executiu que, despr\xc3\xa9s de perdre la seva feina, decideix dedicar-se a la seva veritable passi\xc3\xb3: l'ensenyament. Aconsegueix treball en un precari col\xc2\xb7legi del barri novaiorqu\xc3\xa8s del Bronx i els seus alumnes s\xc3\xb3n nois conflictius i indisciplinats. Quan descobreix la fascinaci\xc3\xb3 que alguns alumnes senten pels escacs, recorrer\xc3\xa0 a aquest joc per cridar la seva atenci\xc3\xb3 sobre altres assignatures. La passi\xc3\xb3 dels xavals \xc3\xa9s tal que els fa participar en tornejos amb escoles rivals. Al principi no sortiran ben parats, per\xc3\xb2 la tenacitat i l'afany de superaci\xc3\xb3 els portar\xc3\xa0 a l'\xc3\xa8xit i, a m\xc3\xa9s, els donar\xc3\xa0 l'oportunitat de presentar-se als campionats nacionals. La destresa adquirida amb el joc enfortir\xc3\xa0 la seva autoestima, aprendran a competir i els ajudar\xc3\xa0 a desenvolupar-se en la vida."